Държавен вестник, бр. 76, 2024 г., стр. 17

БРОЙ  76	
Д Ъ Р Ж А В Е Н  В Е С Т Н И К 	
СТР.  17   
Г л а в а  V I
ЗАКЛЮЧИТЕЛНИ РАЗПОРЕДБИ
Член 37
1. Настоящата Конвенция е открита за 
подписване в седалището на Организацията 
на обединените нации в Ню Йорк до 31 де­
кември 1969 г. от всички държави – членки на 
Организацията на обединените нации или на 
някоя от специализираните є агенции, или на 
Международната агенция за атомна енергия, 
или страни по Статута на Международния съд, 
и от всяка друга държава, поканена от Общото 
събрание на Организацията на обединените 
нации да стане страна по Конвенцията.
2. Тази Конвенция подлежи на ратифика­
ция. Документите за ратификация се депозират 
при генералния секретар на Организацията 
на обединените нации.
3. Настоящата Конвенция остава отворена 
за присъединяване за всяка от държавите, 
посочени в параграф 1 от този член. Доку­
ментите за присъединяване се депозират при 
генералния секретар.
Член 38
1. При подписването или ратифицирането 
на настоящата Конвенция, или при присъе­
диняването към нея, или по всяко време след 
това всяка държава може да декларира чрез 
уведомление до генералния секретар, че Кон­
венцията става приложима за всички или за 
някои от териториите, за чиито международни 
отношения отговаря. Конвенцията започва да 
се прилага за територията или териториите, 
посочени в уведомлението, тридесет дни след 
получаването на уведомлението от генералния 
секретар или на датата на влизане в сила на 
Конвенцията за държавата, направила уведомле­
нието, ако тази дата е по-късна от предходната.
2. Всяка държава, която е направила уве­
домление съгласно параграф 1 от този член, 
уведомява от името на териториите, от чието 
име е направено това уведомление, за декла­
рациите, предвидени в член 46, параграф 2 от 
настоящата Конвенция.
3. Всяка държава, която е направила дек­
ларация съгласно параграф 1 от този член, 
може по всяко време след това да заяви 
чрез уведомление до генералния секретар, 
че Конвенцията престава да се прилага на 
територията, посочена в уведомлението, и 
Конвенцията престава да се прилага на тази 
територия една година след датата на получа­
ване на уведомлението от генералния секретар.
Член 39
1. Настоящата Конвенция влиза в сила 
дванадесет месеца след датата на депозирането 
на петнадесетия документ за ратификация 
или за присъединяване.
2. За всяка държава, която ратифицира 
настоящата Конвенция или се присъединява 
към нея след депозирането на петнадесетия 
документ за ратификация или за присъеди­
няване, Конвенцията влиза в сила дванадесет 
месеца след датата на депозиране от тази 
държава на нейния документ за ратификация 
или за присъединяване.
Член 40
С влизането си в сила настоящата Конвен­
ция прекратява действието и заменя в отно­
шенията между Договарящите страни Кон­
венцията за уеднаквяване на пътните сигнали, 
открита за подписване в Женева на 30 март 
1931 г., или Протокола за пътните знаци и 
сигнали, открит за подписване в Женева на 
19 септември 1949 г.
Член 41
1. След изтичането на една година от 
влизането в сила на настоящата Конвенция 
всяка Договаряща страна може да предложи 
едно или повече изменения на Конвенцията. 
Текстът на всяко предложение за изменение, 
придружен от обяснителен меморандум, се 
изпраща на генералния секретар, който го 
съобщава на всички Договарящи страни. До­
говарящите страни могат в срок от дванадесет 
месеца след датата на съобщаването му да го 
информират дали: (а) приемат изме­нението; 
или (б) отхвърлят изменението; или (в) желаят 
да бъде свикана конференция за разглеждане 
на изменението. Генералният секретар изпраща 
текста на предложеното изменение също така 
и на всички останали държави, посочени в 
член 37, параграф 1 от настоящата Конвенция.
2. (а) Всяко предложено изменение, съоб­
щено в съответствие с предходния параграф, 
се счита за прието, ако в срока от дванаде­
сет месеца, посочен в предходния параграф, 
по-малко от една трета от Договарящите 
страни уведомят генералния секретар, че или 
отхвърлят изменението, или желаят свикване 
на конференция за разглеждането му. Генерал­
ният секретар уведомява всички Договарящи 
страни за всяко приемане или отхвърляне 
на предложено изменение и за исканията за 
свикване на конференция. Ако общият брой 
на отхвърлянията и на исканията, получени 
през посочения период от дванадесет месеца, 
е по-малък от една трета от общия брой на 
Договарящите страни, генералният секретар 
уведомява всички Договарящи страни, че из­
менението ще влезе в сила шест месеца след 
изтичането на периода от дванадесет месеца, 
посочен в предходния параграф, за всички 
Договарящи страни, с изключение на тези, 
които през посочения период са отхвърлили 
изменението или са поискали свикването на 
конференция за разглеждането му.
(б) Всяка Договаряща страна, която по 
време на посочения дванадесетмесечен пе­
риод е отхвърлила предложеното изменение 
или е поискала свикването на конференция 
за разглеждането му, може по всяко време 
след изтичането на този период да уведоми